《张子安求无处道人挽词》
宋代·苏籀

奉匜谁过仲卿贤，独泣牛衣枕泪眠。
墨误唾花衫未故，诗题摘叶柹犹鲜。
悽凉玉雪聊聊意，惆怅房栊步步莲。
抚念琴书旧同赏，爵名重刻更巍然。

作者简介：（1091—?）眉州眉山人，字仲滋。苏迟子。事亲孝，仅十余岁，侍祖辙于颍昌九年，未尝去侧。以祖荫官陕州仪曹，历太府监丞、将作监丞。请祠归，卒年七十余。以文学见知于晁说之、洪炎等人。有《栾城遗言》、《双溪集》。